Walt Disney, po prowdzie: Walter Elias Disney (rodz. 5 grudnia 1901 we Chicago, um. 15 grudnia 1966 we Los Angeles) – amerikański producynt filmōw, głōwniy animowanych, reżysyr, scenarzista, filantrop. Jedyn s nojwiynkszych twōrcōw industryje rozrywkowyj we historii, lygynda animacyji a filmu. Twōrca Disneylandu a wartej milijordy dolarōw korporacyji The Walt Disney Company. Na kōniyc 1966 zdjagnozowano u niygo gibko postympujōncygo raka lewygo płōca, spowodowanygo czynstym kurzyniym tytōniu. Umor skuli asystoliji. Zostoł pochowany, po krymacyji, na kirchofie we Glendale, we Kaliforniji, mimo aże lygynda miejsko pado, co jygo cioło zostoło zamrożōne, a fōnkcyje życiowe majōm zostać prziwrōcōne (po 100 lotach, czyli we roku 2066). Walter wroz ze swojim bracikym - Roy Oliver Disneyem zołożōł Walt Disney Productions, korporacyjo znano dziś kej The Walt Disney Company, kero ôśōngo terozki roczny ôbrōt we wysokości ōng. 32 milijordōw dolarōw.